Aksum
Store norske leksikon,Geografi,Verdens geografi,Afrika,Etiopias geografi
Aksum er en by i Tigray-regionen i det nordlige Etiopia, 15 kilometer vest for Adua. Byen ligger 2130 meter over havet og har 66 800 innbyggere (2015).
Byen er kjent for sine høyreiste obelisker som stammer fra perioden 5000–2000 fvt. På 200–300-tallet evt. vokste et mektig kongerike fram med Aksum som hovedstad. Kongene i Aksum ble kristnet på 300-tallet, og byen hadde både politiske, religiøse og økonomiske forbindelser til det bystantiske Egypt.Dette gjorde Aksum til et kristent senter, og byen huser blant annet den kjente St. Mary- kirken. Ifølge legenden huser den israelittenes Paktens ark som Menelik 1 tok med seg da han flyttet fra Jerusalem til Etiopia. Aksum har dermed vært et viktig hovedsete for den etiopiske ortodokse kirke. Det finnes tallrike minnesmerker om Aksums tidligere makt, katedraler og en moderne rundkirke. Ruinene etter oldtidsbyen Aksum står på UNESCOs verdensarvliste. Les mer i Store norske leksikon Aksumriket Etiopias historie Eksterne lenker Les mer om Aksum på UNESCOs hjemmesider